ZATO SI LJUBAV

Kada mi pričaš priče, priče me nose u carstva snova i mašte.

Kada me zagrliš, osjetim leptiriće sreće u trbuhu.

Kada spavam, tvoji nježni prsti prolaze kroz moju kosu kao lahor koji se igra s cvijećem na cvjetnim livadama.

Kada padnem, ljubiš mi „rane“.

I kada te ponekad naljutim, žao mi je, nisam htio namjerno.

Jer ja sam samo dijete, kako ti uvijek kažeš.

Kad ja plačem, i ti plačeš.

Kad sam bolestan, kažeš da si i ti bolesna.

Tvoje lijepe riječi za laku noć, uspavljuju me kao i priče.

Svuda me vodiš gdje želim i gdje mogu ići.

Svaku večer kažeš mi: „Laku noć sine, volim te, slatke snove snivaj!“

Ti me voliš najviše na svijetu!

Jer ti si moja majka, ti si najtoplije biće i zato si ljubav!

Luka Drača, 2.A

Osnovna škola Ivane Brlić Mažuranić Virovitica

mentorica: Marina Predragović